# رولڈ ڈال

| رولڈ ڈال |
| --- |
| (انگریزی میں: Roald Dahl)   |
|    |
|

---

 |
|  معلومات شخصیت
 |
| پیدائش | 13 ستمبر 1916ء     |
| وفات | 23 نومبر 1990ء   (74 سال)   اوکسفرڈ    |
| مدفن | گریٹ مسیندین    |
| طرز وفات | طبعی موت    |
| شہریت |  ناروے   مملکت متحدہ    |
| عارضہ | پڑھنے کی اہلیت میں کمی    |
| زوجیت | پیٹریسیا نیل  (2 جولا‎ئی 1953–1983) فیلیسٹی ڈال    |
| اولاد | ٹیسا ڈہل    |
| والد | ہیرالڈ ڈال    |
| والدہ | سوفی میگڈلین ہیسلبرگ    |
| بہن/بھائی | ایسٹری ڈہل    |
|  عملی زندگی
  |
| مادر علمی | ریپٹن اسکول  کیتھیڈرل سکول  ویسٹن-سپر-میئر    |
| پیشہ | منظر نویس ،  ناول نگار ،  آپ بیتی نگار ،  شاعر ،  افسانہ نگار ،  بچوں کے مصنف ،  مصنف ،  فلائیٹ پائلٹ ،  عوامی صحافی    |
| مادری زبان | انگریزی ،  ناروی    |
| پیشہ ورانہ زبان | انگریزی ،  ناروی    |
| کارہائے نمایاں | چارلی اینڈ دی چاکلیٹ فیکٹری ،  جیمز اینڈ دی جائنٹ پیچ ،  فنٹاسٹک مسٹر فاکس ،  میٹلڈا ،  دی وچز (ناول) ،  دی ٹوِٹس ،  دیو میرا دوست ،  جارجز مارولس میڈیسن ،  چارلی اینڈ دی گریٹ گلاس ایلیویٹر ،  ایسیو ٹروٹ ،  ڈینی، دی چیمپئن آف دی ورلڈ    |
| مؤثر | چارلس ڈکنز ،  رڈیارڈ کپلنگ ،  ولیم تھیکرے    |
| عسکری خدمات
 |
| شاخ | شاہی فضائیہ    |
| عہدہ | اسکواڈرن لیڈر    |
| لڑائیاں اور جنگیں | دوسری جنگ عظیم    |
| اعزازات
 |
| ایڈگر اعزاز   (برائے:دی لینڈ لیڈی (مختصر کہانی) ) (1960) ایڈگر اعزاز   (برائے:سم ون لائک یو (شارٹ اسٹوری کلیکشن) ) (1954)   |
| ویب سائٹ
 |
| ویب سائٹ | باضابطہ ویب سائٹ   |
|  | IMDB پر صفحات   |
|  |
|  |
|  باب ادب |
| درستی - ترمیم  |

**رولڈ ڈال**(1) یا **رؤلڈ ڈال** (انگریزی: Roald Dahl) (13 ستمبر 1916ء – 23 نومبر 1990ء) مشہور برطانوی ادیب گذرے ہیں جو بچوں کے ادب اور افسانوں کے مشہور مصنف، شاعر، منظر نویس اور جنگِ عظیم دوم کے دوران لڑاکا ہوا باز رہے۔ ان کی کتب دنیا بھر میں 30 کروڑ (300 ملین) سے زیادہ کی تعداد میں فروخت ہو چکی ہیں۔ انھیں ”بیسویں صدی عیسوی کے بچوں کے عظیم کہانی نویسوں میں سے ایک“ کہا جاتا ہے۔

ڈال ویلزستان میں خوش حال نارویجی تارکینِ وطن والدین کے گھر پیدا ہوئے اور اپنی زندگی کا بیشتر حصہ انگلستان میں بِتایا۔ جنگِ عظیم دوم کے دوران انھوں نے رائل ایئر فورس میں شمولیت اختیار کی جہاں وہ فائٹر پائلٹ بنے اور بعد ازاں انٹیلیجنس افسر کے طور پر خدمات انجام دیتے رہے یہاں تک کہ عارضی ونگ کمانڈر کے عہدے تک پہنچے۔ 1940ء کی دہائی میں بطور ادیب شہرت پائی اور بچوں اور بڑوں کے لیے یکساں طور پر لکھا۔ جلد ہی وہ دنیا کے سب سے زیادہ فروخت ہونے والے مصنفین میں شمار ہونے لگے۔

ادب میں خدمات پر کئی اعزازات اپنے نام کیے جن میں 1983ء کا ورلڈ فینٹسی ایوارڈ فار لائف اچیومنٹ اور 1990ء میں برٹش بک ایوارڈز کا چلڈرنز آتھر آف دی ایئر شامل ہیں۔ 2008ء میں دی ٹائمز نے ڈال کو ”1945ء کے بعد کے پچاس (50) عظیم برطانوی مصنفین“ کی فہرست میں سولھواں مقام دیا۔ 2021ء میں فوربز نے انھیں ”سب سے زیادہ کمانے والے مُتَوَفِّی افراد“ کی فہرست میں اول درجہ پر رکھا۔

ڈال کے مختصر افسانے اپنے غیر متوقع انجام کے باعث مشہور ہیں جبکہ ان کی بچوں کی کتب بے رحم، پر اسرار اور اکثر تاریک طربیہ سے بھرپور فضا رکھتی ہیں جن میں عموماً بچوں کے مخالف کے طور پر ظالم بالغ کردار دکھائے جاتے ہیں۔ اس کے باوجود ان کی کہانیاں رحم دل کرداروں کو ابھارتی ہیں اور بنیادی گرم جوشی کا عنصر رکھتی ہیں۔ رولڈ ڈال کی بچوں کے لیے لکھی گئی مشہور کتب میں جیمز اینڈ دی جائنٹ پیچ، چارلی اینڈ دی چاکلیٹ فیکٹری، میٹلڈا، دی وِچز، فینٹاسٹک مسٹر فاکس، دی بی ایف جی، دی ٹوِٹس، جارجز مارولس میڈیسن اور ڈینی، دی چیمپئن آف دی ورلڈ شامل ہیں۔ بالغ قارئین کے لیے ان کی نمایاں تخلیقات میں مختصر کہانیوں کے مجموعے ٹیلز آف دی اَن ایکسپیکٹڈ اور دی ونڈرفل اسٹوری آف ہنری شوگر اینڈ سکس مور قابلِ ذکر ہیں

## مزید دیکھیے

* سب سے زیادہ فروخت ہونے والے فکشن مصنفین کی فہرست

## حواشی

1: تلفظ ملاحظہ کیجیے: رولڈ ڈال (rowld daal)
## حوالہ جات